Kære forældre

På DAG den DATO kl. TID skal klassen besøge Folketeatret i Nørregade 39 i København og se teaterforestillingen *Habibi*, produceret af Opgang2.

Vi tager bus/tog/går derhenne. Vi er tilbage på skolen igen kl. XX.

Habibi er en højaktuel forestilling, som vender perspektiverne på hovedet og bytter rundt på rollerne, når den etnisk danske pige Sara pludseligt kun kan tale arabisk. Det er en stærk og tankevækkende forestilling om frygten for at skille sig ud og være anderledes. Om at blive set som en fremmed og samtidigt bare ville høre til og blive hørt. Forestillingen taler ind i de udfordringer, man som teenager og ung kan stå med; ønsket om at ville høre til og frygten for at blive isoleret, samtidigt med at man er i gang med at danne sin egen identitet.

Efter forestillingen skal vi deltage i Kunstnerisk Laboratorium, der er en kreativ efterbearbejdelse af forestillingens temaer på teatret.

Vi arbejder med temaerne inden og efter teaterbesøget. Spørg gerne til elevernes oplevelse og tanker om både forestillingen og det at gå i teatret.

Bedste hilsner